মহানগর ওয়েবডেস্ক: ১০ জনপথ পর্যন্ত ছুটে গেলেন এনসিপি প্রধান শরদ পাওয়ার৷ মহারাষ্ট্রে সরকার গঠন নিয়ে কংগ্রেস সভানেত্রী সনিয়া গান্ধীর সঙ্গে তাঁর কথা হল৷ আগেই ঘোষণা করা হয়েছিল, শিবসেনাকে মুখ্যমন্ত্রী পদ ছাড়বে এনসিপি ও কংগ্রেস৷ উপমুখ্যমন্ত্রী ও অন্যান্য মন্ত্রিত্ব ভাগাভাগি নিয়ে রফাসূত্র বের হয়নি৷ সেই নিয়ে আলোচনা করতেই দিল্লি ছুটে গিয়েছেন পাওয়ার৷ এদিকে এদিনই বেসুরো গাইলেন পাওয়ার৷ সাংবাদিকদের বলেন, আমাকে নয়, সরকার গঠন নিয়ে সেনা ও বিজেপিকে প্রশ্ন করুন৷ ডিসেম্বরের মধ্যেই নাকি স্থায়ী সরকার গঠিত হবে মহারাষ্ট্রে।
মহারাষ্ট্রে সরকার গঠন নিয়ে দিল্লিতে পাওয়ার-সনিয়া বৈঠক, জল্পনা তুঙ্গে